सो असल सवाल यहीं से शुरु होता है. क्या अर्नब टाइम्स नाऊ के सर्वेसर्वा बनकर जो कह रहे हैं, टीवी पर जो दिखा रहे हैं और जिस तरह से बहस (एकतरफा बहस !!) का संचालन कर रहे हैं, क्या उसे टाइम्स ग्रुप के मालिकों यानी विनीत जैन और समीर जैन की सहमति मिली हुई है??!! और अगर नहीं, तो अर्नब पर लगाम क्यों नहीं कसी जा रही. क्यों टाइम्स नाऊ की ब्रैंड इमेज से उन्हें इस कदर खिलवाड़ करने दिया जा रहा है??. ये बात हम सब जानते हैं कि आज के काल में कोई भी पत्रकार अपने मीडिया संस्थान से बड़ा नहीं होता और अगर उसे वहां नौकरी करनी है, तो उसे संस्थान के एडिटोरियल गाइडलाइन्स का पालन करना ही होगा, वरना नौकरी गई समझो. इसलिए अगर अर्नब धड़ाधड़ जिस तरह की लाइन लिए हुए हैं, क्या उसे ये माना जाए कि टाइम्स ग्रुप ने अपनी -निष्पक्ष- वाली एडिटोरियल गाइडलाइन में संशोधन करते हुए कम से कम टाइम्स नाऊ न्यूज चैनल के लिए इसे बदल दिया है?